সোনু ওয়ালিয়া

সোনু ওয়ালিয়া (জন্ম ১৯শে ফেব্রুয়ারি ১৯৬৪) হলেন একজন বলিউড অভিনেত্রী, মিস ইন্ডিয়া প্রতিযোগিতায় বিজয়ী এবং মডেল। ১৯৮৯ সালে, তিনি তাঁর অভিনীত খুন ভরি মাঙ্গ (১৯৮৮) ছবির জন্য ফিল্মফেয়ার শ্রেষ্ঠ পার্শ্ব অভিনেত্রী পুরস্কার অর্জন করেছিলেন। সোনু ওয়ালিয়া একজন মনোবিজ্ঞানের স্নাতক এবং সাংবাদিকতার ছাত্রী। তিনি বিজ্ঞাপন মডেল হয়ে তাঁর কর্ম জীবন শুরু করেছিলেন। এরপর তিনিমিস ইন্ডিয়া প্রতিযোগিতায় যোগ দেন।

প্রাথমিক জীবন এবং শিক্ষা
সোনু ১৯৬৪ সালের ১৯শে ফেব্রুয়ারি দিল্লির পাঞ্জাবি ভাষী ওয়ালিয়া পরিবারে জন্মগ্রহণ করেছিলেন। তাঁর বাবা ভারতীয় সেনাবাহিনীতে অফিসার ছিলেন। জন্মের পর তাঁর নাম দেওয়া হয়েছিল সোনিয়া। পরে তাঁর নামকরণ করা হয় সোনু। তিনি মনোবিজ্ঞানে স্নাতক ডিগ্রি অর্জন করেছেন।

কর্ম জীবন

সোনু ১৯৮৫ সালে মিস ইন্ডিয়া প্রতিযোগিতা জিতেছিলেন এবং এরপর তিনি মিস ইউনিভার্স ১৯৮৫ প্রতিযোগিতায় যোগদান করে ছিলেন। ১৯৮৪ সালের মিস ইন্ডিয়া জুহি চাওলার কাছ থেকে তিনি দায়িত্ব গ্রহণ করেছিলেন এবং এর এক বছর পর, তাঁর দায়িত্ব শেষ করে, ১৯৮৬ সালে, মেহের জেসিয়ার মাথায় তিনি মুকুট তুলে দেন। ১৯৮৬ সালে শর্ত চলচ্চিত্র দিয়ে তিনি তাঁর অভিনয়ের সূচনা করেছিলেন। ১৯৮৮ সালে, তিনি আকর্ষণ  ছবিতে অভিনয় করেছিলেন। এই ছবির কিছু সাহসী দৃশ্যের জন্য তাঁকে মনে রাখা হয়েছে। সেই বছরেই তিনি রাকেশ রোশন পরিচালিত খুন ভরি মাঙ্গ  চলচ্চিত্রে অভিনয় করেন। এই ছবির প্রধান চরিত্রে অভিনয় করেছিলেন রেখা এবং কবীর বেদী। এই ছবির জন্য তিনি ফিল্মফেয়ার শ্রেষ্ঠ পার্শ্ব অভিনেত্রী পুরস্কার জিতেছিলেন।

১৯৮৮ থেকে ১৯৯০ সাল পর্যন্ত, তিনি টিভিরমহাভারত ধারাবাহিকে বব্রুবাহনের মাচিত্রাঙ্গদার ভূমিকায় অভিনয় করেছিলেন। তিনি টম অল্টার এবং শাহবাজ খানের সাথে বেতাল পচ্চিসি নামে একটি টিভি ধারাবাহিকে অভিনয় করেছিলেন।

১৯৯২ সালে মুক্তিপ্রাপ্ত দিল আশনা হ্যায় ছবিতে প্রথমবার পরিচালক হিসেবে হেমা মালিনীর পরিচালনায় সালমা চরিত্রে অভিনয়ের জন্য সোনু ওয়ালিয়াকে সর্বশেষ বার দেখা গিয়েছিল।

ব্যক্তিগত জীবন
ওয়ালিয়া বিবাহ করেছিলেন মার্কিন যুক্তরাষ্ট্রে অবস্থিত একজন এনআরআই (অনাবাসী ভারতীয়) সূর্য প্রকাশকে, যিনি ছিলেন হোটেলমালিক এবং ভারতীয় চলচ্চিত্র নির্মাতা। ১৯৯৫ সালে পুনেতে একটি শান্ত অনুষ্ঠানে তাঁদের বিবাহ হয়।  কিন্তু ২০১০ সালে, দুর্ভাগ্যক্রমে, সূর্য প্রকাশের মৃত্যু হয়। তাঁদের একটি কন্যা সন্তান রয়েছে। তিনি ভারত এবং আমেরিকার মধ্যে যাওয়া আসা করেন এবং থাকেন। 

 সোনু অভিনীত চলচ্চিত্র 
 বছর  শিরোনাম  চরিত্র  টিকা ১৯৮৬  শর্ত   মডেল হিসেবে  ১৯৮৮  খুন ভরি মাঙ্গ   নন্দিনী আকর্ষণ   প্রিয়া  ১৯৮৯  আপন দেশ পরায়ে লোগ   মহাদেব  নর্তকী তুফান   নিজেরই চরিত্রে ক্লার্ক   সোনু ১৯৯০  মহা-সংগ্রাম   নীলম তেজা   হীনা হাতিম তাই   সায়িরা  অগ্নিকাল   মেরি ডি সুজা  ১৯৯১  নাম্বারি আদমী   পারো খেল   তারা জয়সিং হক   আল্পনা - স্বামীর মেয়ে প্রতিকার   উমা সিং থালাপাঠি    তামিল  চলচ্চিত্রনর্তকী (বিশেষ উপস্থিতি) স্বর্গ জ্যায়সা ঘর   দেবকী  রূপয়ে দস করোড়   জীবন দাতা   প্রিয়া সিং (শিবরামের কন্যা))  ১৯৯২  তহলকা   জেনি ডি'কোস্টা দিল আশনা হ্যায়  সালমা এ. বেগ নিশ্চয়ে   পার্বতী  ১৯৯৩  সাহিবাঁ   রাজকুমারী রাজী  ১৯৯৪  মহাক্ষত্রিয়   কান্নাড় চলচ্চিত্র  আনাড়ি দাদা    ১৯৯৫  জল্লাদ   ফৌজি   লাজবন্তী ("লাজ্জো")  ১৯৯৬  যশ   মিসেস কল্পনা রাই  ১৯৯৮  সর্বন্স দানী গুরু গোবিন্দ সিং   বেগম সাহিবা ২০০১  কসম   বিজলী  ২০০৫  সূর্যকান্ত    ২০০৮  জয় মা শেরাওয়ালি   দেবী মা শেরাওয়ালি  কৃতিত্ব সোনু প্রতাপ ওয়ালিয়া

তথ্যসূত্র

বহিঃসংযোগ



বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:দিল্লির নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:নয়াদিল্লির ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:মিস ইউনিভার্স ১৯৮৫-এর প্রতিযোগী